钦定古今图书集成/明伦汇编/闺媛典/第286卷 > 皇清十九 > 孙元懋妻张氏
## 钦定古今图书集成/明伦汇编/闺媛典/第286卷 > 皇清十九 > 孙元懋妻张氏

按《海宁县志》：“张氏，震阳之女，年十六归文学孙元懋，攻苦食贫，佐夫下帷，有声《艺苑》。” 明崇祯戊

辰秋七月海啸，沿海人民漂没无筭。元懋亦死于水。氏年二十有六，一恸几殒，绝粒数日。左右劝慰曰：“藐孤尚孩，谁为鞠育？不几，绝孙氏后乎？” 氏乃收泪强起。上无翁姑，中鲜伯叔，形影相吊。携二孤归父家，守节四十馀年如一日。尝口述先德以训子。长子弘、次子弢，并能立志读书。弱冠，补弟子员，弘登贤书，年六十七。顺治末旌表。